stanford-oval/wikipedia huggingface dataset:
גשר אלמה (פריז)
פסל הזואב ושימושו כאינדיקטור לא מדויק של השיטפונות בנהר הסיין

על פי המסורת הפריזאית, כאשר "לזואב יש רגליים במים", הסן מוצף. במהלך השיטפון של 1910, הסן הגיע למפלס של 8.62 מטר והמים הגיעו עד לכתפי הזואב. עם זאת, בשל הבנייה מחדש של הגשר בשנת 1970 ושינוי מיקום הפסל, הגובה של הזואב השתנה. עם זאת, קיימת אי-ודאות בנוגע למיקום הקודם ביחס למיקום החדש: מקורות שונים מדברים על מיקום גבוה או נמוך יותר. עיתונאים מהעיתון לה מונד פנו אל המכון לתכנון של אזור איל-דה-פראנס (Institut d'aménagement et d'urbanisme de la région d'Île-de-France) ואל המנהל האזורי והבין-מחוזי לאיכות הסביבה ואנרגיה (Direction régionale et interdépartementale de l'environnement et de l'énergie), שלא הצליחו לענות על שאלות לגבי הגובה הנוכחי של הזואב.
לכן, ההרגל להשוות את בין השיטפונות על בסיס הזואב אינו אמין, והמדענים משתמשים במדיד ההידרומטרי של גשר אוסטרליץ.
לעיתים קרובות לזואב היו רגליים במים שחוו שיטפונות היסטוריים רבים, כולל 1910, 1924, 1945, 1955, 1982, 1988, 1995, 1999, 2001, 2013, 2016, 2018.
השיטפון של 1912
השיטפון של 1924
רגליים יבשות, בשנת 2006.
השיטפון של פברואר 2013.
השיטפון של יוני 2016, המים מגיעים לגובה 6.05 מטר.
השיטפון של ינואר 2018.
המוות של דיאנה, נסיכת ווילס

הגשר קרוב למנהרת Pont de l'Alma, שם מצאה את מותה דיאנה, נסיכת ויילס בתאונת דרכים שגבתה את חייהם של עוד שלושה בני אדם ובהם דודי אל-פאיד. בקצה הצפוני של הגשר מצוי פסל להבת החירות (אנ') שנבנה ב-1987, ומשמש מאז מותה של דיאנה כאנדרטה לא רשמית לנסיכה. בשנת 2019 החליטה עיריית פריז לקרוא באופן רשמי לכיכר על שמה.
המנהרה שם ידועה כנתיב בסיכון גבוה לאחר שבין השנים 1982 1997 נהרגו שם 11 בני אדם
גריפון (כלב)

| --- | --- |

גריפון
 שימושים:  כלב לוויה
 קבוצה:  כלב לוויה
 תכונות
 משקל:  2.5-5 ק"ג
 גובה כתפיים:  18-20 ס"מ
 תוחלת חיים:  12-15 שנים
 אופי:  רגיש, אוהב להתכרבל, מתקשר לבעליו ואינו אוהב להישאר לבדו.
 תיאור:  כלב זעיר, המתאים לגידול בבית.
גריפון הוא גזע של כלב לוויה זעיר, שמוצאו מבריסל בבלגיה.
הגריפון מונה שלושה גזעים של כלבים: גריפון בריסלי (בצרפתית: Griffon Bruxellois; באנגלית: Brussels Griffon), גריפון בלגי (Griffon Belge) וברבסון זעיר (Petit Brabançon). שלושת הגזעים זהים בממדי גופם ובצורתם, להוציא את סוג הפרווה וצבעה. בחלק מן הארגונים הבינלאומיים לכלבנות שלושת גזעים אלה נחשבים לואריאציות של אותו הגזע.
תיאור > הופעה

כל שלושת הגזעים קטנים במידותיהם, עם פנים פחוסות, לסת בולטת ועיניים גדולות ומרוחקות המעניקות לפניו של הגריפון מראה כמעט אנושי. לעיתים מזכיר מראה פניו של כלב זה את דמותו של הבדיונית של אִיווֹק (Ewok) בסדרת הסרטים מלחמת הכוכבים, ויש הטוענים כי כלב זה שימש השראה ליוצר הסרטים ג'ורג' לוקאס. כל שלושת הגזעים הם כלבי לוויה חסונים במראם עם גוף מאוזן, המעניק להם מראה מרובע במבט צידי. גריפון המתאים לתקן הגזע חייב להיות שרירי, קומפקטי, בעל מערכת עצמות מפותחת ואסור שיראה עדין למראה, או גוצי יתר על המידה. הגריפון לעיתים מפתיע במשקלו ביחס למראהו הזעיר. כיוון שהשיפוט באשר לגזע הגריפון נעשה על פי משקלו ולא על פי גובה כתפו, יחסים נכונים של מידות הגוף חיוניים כדי לקבוע האם הכלב שמן מדי, או רזה מדי, גבוה או נמוך מדי.
תקני המשקל של הגזע אינם קבועים ומשתנים מעט בין הארגונים הכלבניים השונים. אולם, משקל אידיאלי של גריפון נע בין 3.6 ק"ג ל-4.5 ק"ג לשני המינים.
אורכו של הצוואר בינוני והוא כפוף מעט. החזה עמוק והגב ישר. הזנב קצוץ לכדי שליש מאורכו הטבעי, או שיש המותירים את הזנב. הזנב מורם ובתערוכות כלבים, נשפטת ערנותו של הכלב בין היתר על פי תנוחת זנבו. זנבות מעוקלים אינם מקובלים, אלא אם כן ניתן לקצץ את הזנב באופן שאינו מותיר עיקול (דהיינו העיקול בשני השליש החיצוניים של הזנב).
תיאור > הראש

הראש הוא המאפיין החשוב ביותר בגזע כלבים זה. ראשו של הכלב עגלגל במראהו וחייב להיות גדול ביחס לגוף, אולם אסור שיראה כאילו הוא מוציא את הכלב מאיזון. מצחו של הכלב מעוגל, או "כיפתי". הגולגולת חייבת להיות עגלגלה (להוציא את החלק החזיתי של האף).
אוזני הכלב חייבות להיות גבוהות, מופרדות, קטנות וחצי מושפלות. בארצות הברית נהוג לקצץ את אוזני הכלב, אולם ברוב מדינות אירופה חל איסור על קיצוץ אוזניים.
עיניו כהות, מרוחקות, גדולות מאוד ומלאות הבעה. האף שחור, רחב עם נחיריים גדולים, והוא מונח בגובה העיניים.
דייוויד ג'ונסטון

דייוויד ג'ונסטון (באנגלית: David Johnston; נולד ב-28 ביוני 1941) הוא פרופסור למשפטים קנדי ששימש כמושל הכללי של קנדה, ה-28 מניין מאז איחוד קנדה, בשנים 2010–2017.
קורות חיים

ג'ונסטון נולד בסדברי (כיום גרייטר סדברי) באונטריו. לאחר סיום לימודי התיכון השלים תואר ראשון באוניברסיטת הרווארד בשנת 1963. אחר כך השלים תואר במשפטים באוניברסיטת קיימברידג' בבריטניה. עם חזרתו לקנדה השלים תואר נוסף במשפטים באוניברסיטת קווינס בקינגסטון. לימד באוניברסיטת טורונטו והגיע לדרגת פרופסור מן המניין. בשנת 1974 התמנה לדיקן באוניברסיטת מערב אונטריו. בשנת 1979 התמנה לסגן נשיא אוניברסיטת מקגיל ובשנת 1994 הפך לנשיאה. משנת 1999 שימש בתפקיד נשיא אוניברסיטת ווטרלו. ג'ונסטון פרסם מאמרים וספרים שונים בתחומי התמחותו העיקריים: משפט ציבורי ומשפט מסחרי, הוא נשוי לשרון, פיזיותרפיסטית ולהם חמש בנות.
מינוי לתפקיד

ביולי 2010 אושר מינויו לתפקיד המושל הכללי בהמלצת ראש-הממשלה סטיבן הרפר שאמר עליו כי "הוא מייצג את הטוב ביותר בקנדה: עבודה קשה, מסירות, שירות לציבור וענווה". ראש האופוזיציה, ומנהיג המפלגה הליברלית, מייקל איגנטייף בירך אף הוא על המינוי ואמר כי "מומחיותו המשפטית והתחוקתית הופכת אותו למועמד אידיאלי לתפקיד". הוא היה המושל הכללי ה-28 במספר ואחד מהיחידים ששירתו בתפקיד יותר מ-7 שנים. ב-2 באוקטובר 2017 הוחלף בידי ז'ולי פאייט.
דב פרימר

| --- | --- |

 לידה:  13 בדצמבר 1950 (בן 73) שיקגו, ארצות הברית 
 מדינה:  ישראל
 השכלה:  האוניברסיטה העברית בירושלים  ישיבה יוניברסיטי  ישיבת כרם ביבנה  אוניברסיטת בר-אילן 
 
דב פרימר (נולד ב-13 בדצמבר 1950) הוא פרופסור למשפטים ועורך דין ישראלי, שותף בכיר במשרד עורכי הדין פרימר גלמן ושות' ומומחה לדיני משפחה וירושה, משפט בין-לאומי ומשפט עברי. שימש במשך שנים רבות כמרצה בפקולטה למשפטים באוניברסיטה העברית בירושלים.
ביוגרפיה

דב פרימר נולד בשיקגו, לרב ד"ר נחמן (נורמן), מראשי ארגון בני ברית-הלל העולמי ולאסתר, מורה לאנגלית.
למד בישיבת כרם ביבנה ולאחר מכן בישיבה יוניברסיטי אצל הרב יוסף דוב הלוי סולובייצ'יק והרב אהרן ליכטנשטיין ובמקביל סיים תואר ראשון בהצטיינות בלימודי יהדות ופסיכולוגיה. הוסמך לרבנות בידי הרב יהודה גרשוני, ראש ישיבת "ארץ ישראל" בברוקלין שבניו יורק.
סיים תואר ראשון בהצטיינות בפקולטה למשפטים באוניברסיטת בר-אילן והמשיך למסלול ישיר לדוקטורט באוניברסיטה העברית בירושלים בהנחיית פרופ' מנחם אלון ופרופ' זאב פלק.
שירת בצה"ל כסרן (במיל') בלשכת היועץ המשפטי לאזור יהודה ושומרון.
בצעירותו עסק במוזיקה במסגרת להקות "The Y'did Singers" ו"שיבת ציון" והלחין מספר שירים מוכרים, בהם הלחן המפורסם לשיר "על הנסים" בביצועו של יזהר כהן.
פרימר מתגורר במעלה אדומים, היה נשוי לשלי (רחל), עובדת סוציאלית (נפטרה במרץ 2023), אב לארבעה. אחיו הוא הרב פרופ' אריה פרימר (אנ') המשמש כפרופ' לכימיה אורגנית באוניברסיטת בר-אילן וכרב קהילה ברחובות.
פעילות מקצועית ואקדמית

בין השנים 1980 ו-1984 כיהן כפרופסור חבר ומנהל המכון למשפט עברי במרכז למשפטים ע"ש ג'ייקוב פיוקסברג (אנ'), טורו קולג', הנטינגטון, ניו-יורק. בין השנים 1984 ו-1986 שימש כמרצה מן החוץ בפקולטה למשפטים באוניברסיטת תל אביב בקורסים דיני משפחה ומשפט עברי. בין השנים 1988 ו-2017 שימש כמרצה מן החוץ בפקולטה למשפטים באוניברסיטה העברית בירושלים בקורסים דיני משפחה ומשפט עברי. בשנת 1986 נמנה עם מייסדי משרד עורכי הדין "פרימר קינרייך גלמן" (היום: "פרימר גלמן ושות'") ומאז משמש בו כשותף בכיר.
שימש כחבר מערכת בכתבי עת שונים ביניהם: Tradition (אנ'),The Jewish Law Annual, אסיא והפרקליט.
שימש כסגן יושב ראש ועדת בתי הדין הרבניים בלשכת עורכי הדין בישראל (1999–2008) וכיו"ר ועדת בית המשפט לענייני משפחה ובית הדין הרבני בלשכת עורכי הדין, ועד מחוז ירושלים (2001 עד היום). בין השנים 1997 ו-1998 היה חבר ועדת ראש הממשלה לגיבוש רעיונות והמלצות בענייני גיור ("ועדת נאמן"). ב-2010 היה חבר ועדת שר המשפטים לבחינת מרוץ הסמכויות ("ועדת דיכובסקי").
מכהן כדירקטור במועצת המנהלים הבין-לאומית במרכז הרפואי שערי צדק ויו"ר ועדת הביקורת וכחבר וממלא מקום יו"ר מועצת המנהלים של מכון שלזינגר לחקר הרפואה על פי התורה. בשנת 2014 ניסח יחד עם הרב אלישע אבינר הסכם קדם נישואין עבור ארגון רבני צהר, שנועד להסדיר את הליך הגירושין בישראל ולמנוע מצבי עגינות על פי ההלכה.
בשנת 2009 הוצע כמועמד לתפקיד שופט בבית המשפט העליון של מדינת ישראל.
מפרסומיו > ספרים

עילות גירושין עקב התנהגות בלתי מוסרית (חוץ מזנות) במשפט העברי (בכתב יד).
דיני נישואין – עם פרופ' זאב פלק, ירושלים: הוצאת מישרים, 1983.
A Jewish Quest for Religious Meaning: Collected Essays by Norman E. Frimer, edited in collaboration with Jonathan Chipman, Ktav Publishing House, Inc. – B’nai Brith Hillel Foundations, 1993;
נדיב לב: אסופת מאמרים מפרי עטו של הרב פרופ' דב פרימר (בעריכת אוריאל כהן), ירושלים: 2010.
הערות שוליים

↑  יזהר כהן – על הניסים – 1974, נבדק ב-2019-10-18, איך שיר שכתב תלמיד ישיבה הפך ללהיט הכי גדול של חנוכה?, בדף הפייסבוק של כאן, 20 בדצמבר 2022
↑  1998 – ועדת נאמן בנושא הגיור בישראל, באתר GOV.IL
↑  החלטות מועצת רבני צהר בעניין הסכם קדם נישואין, באתר ארגון רבני צהר
↑  אביעד גליקמן, הוועדה שונתה: 4 מועמדים דתיים לביהמ"ש העליון, באתר ynet, 23 ביוני 2009
| --- | --- |
בקרת זהויות :  NLI: 987007282810305171  GND: 1132590507  ISNI: 0000 0003 7627 1870  LCCN: n82245486  MusicBrainz: faffc191-9170-4d50-8e07-224b2ced6c17  VIAF: 253128625   WorldCat (עם VIAF): 253128625
ד'תש"ג

ד'תש"ג (4703)  היא שנה עברית  אשר  החלה ביום א' בתשרי, אור ל-15 בספטמבר 942 (לפי הלוח היוליאני, שהיה נהוג אז), והסתיימה ביום כ"ט באלול, 3 בספטמבר 943. שנה מסוג הכז, איננה מעוברת, ואורכה 354 ימים. זו שנה שישית לשמיטה.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
דוזנברג מודל J

| --- | --- |

Duesenberg Model J
 מאפיינים כלליים
 נקרא גם:  Duesenberg J  Duesenberg SJ (מנוע עם מערכת מגדש טורבו, יוצר משנת 1932)  Duesenberg SSJ (בסיס גלגלים קצר, מנוע עם מערכת מגדש טורבו)
 יצרן:  Duesenberg Automobile & Motors Company, Inc (אנ')
 שנות ייצור:  1928–1937
 יחידות שיוצרו:  435
 הרכבה:  ארצות הברית ארצות הברית
 מודל קודם:  דוזנברג מודל A
 מרכב:  מנוע מרכזי-קדמי, הנעה אחורית
 בסיס גלגלים:  3,607 מ"מ (סטנדרט)  3,898 מ"מ (בסיס גלגלים ארוך)  3,175 מ"מ (בסיס גלגלים קצר בדגם "SSJ")
 מפרט טכני
 מנוע:  8 צילינדרים, בטור, 4 שסתומים לצילינדר, 6,882 סמ"ק המפיק 265 כ"ס ב-4,250 סל"ד, יחס דחיסה 5.7:1  8 צילינדרים, בטור, 4 שסתומים לצילינדר, 6,882 סמ"ק המפיק 320 כ"ס ב-4,200 סל"ד (מגדש טורבו)  8 צילינדרים, בטור, 4 שסתומים לצילינדר, 6,882 סמ"ק המפיק 420 כ"ס (מגדש טורבו, הורכב בדגם "SSJ")
 הילוכים:  תמסורת ידנית – 3 מהירויות
 מהירות מרבית:  160–187 קמ"ש
דוזנברג מודל J (באנגלית: Duesenberg Model J, קרויה גם: Duesenberg J) היא מכונית סלון מפוארת בסגנון "Touring" (אנ'), שיוצרה במספר תצורות מתוצרת יצרנית מכוניות המרוץ ומכוניות הפאר Duesenberg Automobile & Motors Company, Inc (אנ') אשר יוצרה בין השנים 1928–1937 בארצות הברית.
ממאפייני "דוזנברג מודל J"

יוצרו 435 יחידות.
מנוע מרכזי-קדמי (Front mid-engine), גוש ברזל יצוק.
מנוע בנזין, מערכת דעיכת הרטט של גל הארכובה הייתה מאוד מיוחדת, שהושגה עם כמוסות כספית בתמיכה הקדמית.
מנוע קירור מים.
סוג הנעה: הנעה אחורית.
הצתה: על ידי שני סלילים עצמאיים שהזינו ארבעה מצתים כל אחד.
1 מאייד בעל גוף כפול.
השימון היה בלחץ בנפח שמן בארכובה של 13.5 ליטר.
בלמים: הופעלו הידראולית עם תופים גדולים כדי לעצור את הרכב הכבד המסוגל למהירות מרבית של 187 קמ"ש.
ממאפייני "דוזנברג מודל J" > תצורות

4 דלתות – סלון.
4 דלתות – קבריולה.
2 דלתות, 3 מושבים (מושב אחורי נשלף מתא המטען) – קופה.
2 דלתות, 2 מושבים – קופה.
4 דלתות – לנדולט.
גלריה

"דוזנברג מודל J" בתצורה 4 דלתות סלון
"דוזנברג מודל J", שנת 1930 - קבריולה
"דוזנברג מודל J" דגם "Murphy", שנת 1929
"דוזנברג מודל J", נבנתה על ידי "Hermann Graber"
"דוזנברג מודל J", שנת 1934
"דוזנברג מודל J", שנת 1930 - מבט לתא הנהג ולוח מחוונים
"דוזנברג מודל J" דגם "convertible victoria", שנת 1931
"דוזנברג מודל J"
"דוזנברג מודל J", שנת 1932
"דוזנברג מודל J", שנת 1932 - רודסטר
"דוזנברג דגם SJ"
רפליקה של דוזנברג J ‏1930 של משה לוי
ראו גם

דוזנברג מודל A
דוזנברג ספיישל / מורמון מטאור (אנ')
הערות שוליים

↑  "דוזנברג מודל J", שנת 1929 conceptcarz.com/vehicle/z13531/duesenberg-model-j
↑  Posthumus, Cyril (1977) [1977]. "Slump and Recovery". The story of Veteran & Vintage Cars. John Wood, illustrator (Phoebus 1977 ed.). London: Hamlyn / Phoebus. pp. 74–85. ISBN 0-600-39155-8.
↑  "דוזנברג מודל J", שנת 1930 supercars.net/blog/1930-duesenberg-model-j
↑  "דוזנברג מודל J", שנת 1920 – מפרט conceptcarz.com/s13531/duesenberg-model-j
↑  "דוזנברג מודל J" (בספרדית) veteran.auto.cz/clanek/810/duesenberg-model-j-1929-1937-predvalecny-rychlik
↑  "דוזנברג מודל J" דגם "Fixed-Top-Coupe" ultimatecarpage.com/car/2177/Duesenberg-J-Judkins-Fixed-Top-Coupe
↑  טל שביט, "דוזנברג - כמעט...", מגזין אוטו, 9 ביולי 2008
דיו חיוור

| --- | --- |

 מידע כללי
 מאת:  הרלן קובן
 שפת המקור:  אנגלית
 סוגה:  מתח
 הוצאה
 הוצאה:  ידיעות אחרונות, ספרי חמד
 תאריך הוצאה:  2004
 מספר עמודים:  446
 קישורים חיצוניים
 הספרייה הלאומית:  002485779
"דיו חיוור" (באנגלית: "Just One Look") הוא רב-מכר וספרו ה-13 של הרלן קובן. הספר יצא בארץ במאי 2005, בהוצאת ידיעות ספרים. למרות הצלחתו, הספר נמכר בפחות עותקים מספרי קובן הקודמים, והביקורות עליו היו פחות טובות.
זהו הספר הראשון של קובן הכתוב כולו בגוף שלישי ולא בגוף ראשון, והפעם הראשונה שבה מובילה את העלילה גיבורה נשית.
עלילה

ג'ימי X הייתה להקה מצליחה לפני שהתפרקה בנסיבות מסתוריות לאחר הופעה שהסתיימה באסון מחריד, אשר הפכה להופעה האחרונה שלהם ביחד. 15 שנה מאוחר יותר נסחפים חייהם של כמה דמויות למערבולת מסוכנת שאין לה מוצא.
בעלה של גרייס לוסון נעלם. היא מקבלת איומים על חיי ילדיה. המשטרה לא מאמינה לה. וכל חבריה מסתירים ממנה משהו. היא חייבת לגלות את האמת ולנסות להבין את הסוד שמסתתר מאחורי השיר "דיו חיוור".
דורון ידיד

| --- | --- |

 לידה:  11 בנובמבר 1962 (בן 61) ירושלים, ישראל 
 מדינה:  ישראל 
 השתייכות:   משטרת ישראל
 דרגה:    ניצב
 תפקידים בשירות
 קצין אג"ם מרחב ציון  קצין אגף התנועה במחוז ירושלים  מפקד מרחב דוד  מפקד מרחב מוריה  ראש מחלקת ההדרכה וקצין חינוך ראשי  סגן מפקד מחוז הצפון  ראש אגף התנועה  מפקד מחוז ירושלים
 עיטורים
  עיטור המופת
 
דורון ידיד (נולד ב-11 בנובמבר 1962) הוא קצין בדימוס במשטרת ישראל בדרגת ניצב. כיהן כמפקד מחוז ירושלים.
ביוגרפיה

ידיד גדל בשכונת מקור ברוך בירושלים. אביו דוד היה קצין משטרה שסיים את שירותו בדרגת תת-ניצב. באוגוסט 1984 התגייס למשטרת ישראל כבלש במחוז ירושלים ולאחר מכן שירת כרכז מודיעין. ב-1991 סיים קורס קציני משטרה, שימש קצין יחידת סיור, סגן מפקד ראש מחלק סמים בימ"ר ירושלים. ב-1999 מונה למפקד יס"מ של מחוז ירושלים ובמרץ 2002 נטל חלק בפעילות השתלטות על מחבל מתאבד בכניסה לעיר ועוטר על כך בעיטור המופת של המשטרה. בהמשך שירת כקצין אג"ם מרחב ציון במחוז ירושלים וקצין אגף תנועה במחוז. ב-2007 מונה למפקד מרחב דוד וב-2009 למפקד מרחב מוריה. ב-2011 מונה לראש מחלקת ההדרכה ולקצין חינוך ראשי של המשטרה. ב-2013 מונה לסגן מפקד מחוז הצפון.
בספטמבר 2016 הועלה לדרגת ניצב וב-3 בנובמבר 2016 מונה לראש אגף התנועה.
בפברואר 2019 מונה למפקד מחוז ירושלים. פיקד על כוחות המשטרה בירושלים במהלך ההפגנות נגד הממשלה והפגנות המחאה נגד בנימין נתניהו שנערכו בסמוך למעון ראש הממשלה ברחוב בלפור.
ביוני 2019 החליט להציב נוכחות משטרתית פעילה בכל הפגנה בשכונת מאה שערים, בניגוד למדיניות שהייתה נהוגה במשך שנים. עד אז המשטרה נהגה לחסום את כביש הגישה למיקום ההפגנה, ולפתוח אותו לאחר מכן.
בדצמבר 2020 היה ידיד אחד המועמדים הסופיים לתפקיד מפכ"ל המשטרה. לאחר שנבחר ניצב קובי שבתאי לתפקיד, הודיע בינואר 2021, על פרישתו מהמשטרה.
חיים אישיים

ידיד גרוש ואב לשלושה. הוא בעל תואר ראשון במדעי החברה ותואר שני במנהל עסקים.
הערות שוליים

↑  מינויים חדשים במשטרת ישראל, אתר המשרד לביטחון הפנים
↑  תנ"צ דורון ידיד מונה לסגן מפקד מחוז צפון, אתר משטרת ישראל
↑  תמונה מהטקס בחשבון הטוויטר של השר גלעד ארדן, 29 בספטמבר 2016
↑  "עלינו להילחם בתאונות הדרכים בנחישות", אתר משטרת ישראל, 3 בנובמבר 2016
↑  מינויי ניצבים לסגל הפיקוד הכללי של משטרת ישראל, אתר משטרת ישראל, 15 בינואר 2019
↑  חיים גולדברג, ‏הנחיה חדשה: לבצע מעצר בכל מהומה באזור מאה שערים, באתר כיכר השבת, 4 ביוני 2019
↑  אלון חכמון, ‏מי יהיה המפכ"ל הבא? אוחנה צפוי לפרסם את רשימת המועמדים בימים הקרובים, באתר מעריב אונליין, 8 בדצמבר 2020
↑   יהושע בריינר, לאחר שלא מונה למפכ"ל, מפקד מחוז ירושלים דורון ידיד פורש מהמשטרה, באתר הארץ, 7 בינואר 2021
ד'תש"ו

ד'תש"ו (4706)  היא שנה עברית  אשר  החלה ביום א' בתשרי, אור ל-11 בספטמבר 945 (לפי הלוח היוליאני, שהיה נהוג אז), והסתיימה ביום כ"ט באלול, 30 באוגוסט 946. שנה מסוג הכז, איננה מעוברת, ואורכה 354 ימים. זו שנה שנייה לשמיטה.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
דוזנברג ספיישל / מורמון מטאור

| --- | --- |

Mormon Meteor
 מאפיינים כלליים
 יצרן:  Duesenberg Automobile & Motors Company, Inc (אנ') בשיתוף פעולה נהג המרוצים Ab Jenkins (אנ')
 שנות ייצור:  1935–1937
 הרכבה:  ארצות הברית ארצות הברית
 בסיס גלגלים:  3,620 מ"מ (דגם "דוזנברג ספיישל")  3,962 מ"מ (דגם "מורמון מטאור 3")
 מפרט טכני
 מנוע:  8 צילינדרים, 4 שסתומים לצילינדר, 6,882 סמ"ק המפיק 400 כ"ס, יחס דחיסה 7.5:1 (הורכב בדגם "דוזנברג ספיישל")  V12 צילינדרים, 25,734 סמ"ק המפיק 600 כ"ס יחס דחיסה 6.1:1, מנוע שהורכב במטוסים, מסוג "Curtiss V-1570" (אנ') (הורכב בדגם "מורמון מטאור 1")  V12 צילינדרים, המפיק 750 כ"ס, מנוע שהורכב במטוסים, מסוג "Curtiss V-1570" (אנ') (הורכב בדגם "מורמון מטאור 3")
 הילוכים:  תמסורת ידנית – 3 מהירויות
 מהירות מרבית:  218.18 קמ"ש (מרוץ "24 שעות", דגם "דוזנברג ספיישל")  247.79 קמ"ש (מרוץ "1 שעה" באוקטובר 1935, דגם "דוזנברג ספיישל")  264.69 קמ"ש (מרוץ 500 ק"מ, שנת 1936, דגם "מורמון מטאור 1")  247.55 קמ"ש (מרוץ "24 שעות", שנת 1936, דגם ""מורמון מטאור 1")  239.21 קמ"ש (מרוץ "48 שעות", שנת 1936, דגם ""מורמון מטאור 1")  275 קמ"ש (מרוץ "12 שעות", שנת 1939, דגם ""מורמון מטאור 2")  259.394 קמ"ש (מרוץ "48 שעות", שנת 1940, דגם ""מורמון מטאור 2")
דוזנברג ספיישל / מורמון מטאור (באנגלית: Duesenberg Special / Mormon Meteor) הם מכוניות מרוץ שנבנו כדי לשבור את שיא המהירות הקרקעית של מכוניות המונעות על ידי גלגלים, מתוצרת יצרנית מכוניות המרוץ ומכוניות הפאר Duesenberg Automobile & Motors Company, Inc (אנ') בשיתוף פעולה נהג המרוצים Ab Jenkins (אנ') אשר יוצרו בין השנים 1935–1937 בארצות הברית.
דגמים

"דוזנברג ספיישל"
"מורמון מטאור 1"
"מורמון מטאור 3"
דגמים > "דוזנברג ספיישל"

דגם "דוזנברג ספיישל" התבססה על דגם דוזנברג מודל J שנבנה עם מנוע מגדש טורבו ומאייד כפול. המנוע שופר על ידי "August Duesenberg" (אנ'). בדגם הורכבו צמיגים ברוחב 457 מילימטרים. באוקטובר 1935 הדגם הגיע למהירות של 247.79 קמ"ש (בבדיקה של 1 שעה), ובבדיקה של 24 שעות דגם "דוזנברג ספיישל" הגיע למהירות של 218.18 קמ"ש במסלול המרוצים "Bonneville Salt Flats Race Track" (אנ') ב-"Bonneville Salt Flats" (אנ'). שיא המהירות נשבר בשנת 1961.
המימון למבצע המיוחד של דוזנברג הגיע מחסות שאותה גייס אב ג'נקינס מחברות הנפט ויצרני ומפיצי אביזרים.
דגמים > "מורמון מטאור 1"

אוגוסט דוזנברג חיפש לשבור את השיא הקודם, והחליט להרכב מנוע V12 צילינדרים, של מטוס מסוג "Curtiss V-1570" (אנ'). נבנתה לדגם שלדה חדשה.
בשנת 1936 דגם ה-"מורמון מטאור 1" הגיע למהירות של 264.69 קמ"ש (בבדיקה לטווח 500 ק"מ), בבדיקה מבחן מרוץ בזמן של "24 שעות" הדגם הגיע למהירות 247.55 קמ"ש ובבדיקה מבחן מרוץ בזמן של "48 שעות" הדגם הגיע למהירות של 239.21 קמ"ש.
בשנת 1937 בבדיקה זמן מרוץ של "24 שעות" דגם ה"מורמון מטאור 1" הגיע למהירות של 253.10 קמ"ש. שילוב מנוע המטוסים בשלדה של "מורמון מטאור 1" גרם לתת היגוי במהירות גבוהה.
בשנת 1938 מנוע המטוס הוחלף במנוע "דוזנברג", הדגם שונה לנהיגה בדרכים, נהוג על ידי Marv Jenkins ו-Ab Jenkins עד שנת 1943 (כ-32,000 ק"מ). הדגם שרד עד שנת 2004.
דגמים > "מורמון מטאור 3"

דגם ה"מורמון מטאור 3" נבנה בשנת 1937. המרכב הוקטן בשישה סנטימטרים על המסגרת כדי לעזור למכונית להסתובב על המסלול. בשנת 1939 הגיע למהירות של 275 קמ"ש ושבר את שיא מבחן המרוץ "12 השעות".
בשנת 1940 במבחן המרוץ "24 השעות" הגיע "מורמון מטאור 3" למהירות של 259.394 קמ"ש, שיא שנשבר רק בשנת 1990.
ראו גם

דוזנברג מודל A
דוזנברג מודל J
הערות שוליים

↑  ג'יי לנו: Duesy קבע שיאי בונוויל בשנות השלושים העומדות היום popularmechanics.com/cars/a3907
↑  דוזנברג SJ - מורמון מטאור - ספיישל ultimatecarpage.com/car/3314/Duesenberg-SJ--Mormon-Meteor--Special
↑  Kimes, Beverly Rae, ed. (1990). "Duesenberg". The Classic Car. Des Plaines, IL USA: Classic Car Club of America. pp. 229–269. ISBN 0-9627868-0-2. LCCN 9008442
↑  Adler, Dennis (2004). Duesenberg. Krause Rublications. ISBN 0-87349-388-5. LCCN 2004101588. Retrieved 2013-12-23.
מנוע מטוסים "Curtiss V-1570" שהורכב בדגם "מורמון מטאור 1"
דב צבי רוטשטיין

| --- | --- |

 לידה:  8 בדצמבר 1930 י"ח בכסלו תרצ"א ירושלים, פלשתינה (א"י) 
 פטירה:  מאי 2003 (בגיל 72) כ"ח באייר תשס"ג 
 מדינה:  ישראל 
 השכלה:  ישיבת פוניבז' 
 תקופת הפעילות:  ? – מאי 2003 
 צאצאים:  מנוחה בקרמן 
 
הרב דב צבי רוטשטיין (י"ח בכסלו תרצ"א, 8 בדצמבר 1930 – כ"ח באייר תשס"ג, מאי 2003) היה רב ליטאי, ראש ישיבה, מחבר ספרים, חוקר ועורך תורני.
ביוגרפיה

נולד בירושלים לאברהם יצחק רוטשטיין, ראש בית היתומים דיסקין, ולאלטה ברכה, בת חזקיהו יוסף קרלנשטיין ממקורבי החזון איש, ונקרא על שם סבו הרב דב צבי קרלנשטיין שכיהן כאב בית דין בירושלים. מצעירותו נחשב עילוי. בגיל עשר פרסם בביטאון תורני סדרת הערות על פרק "השותפין" שבמסכת בבא בתרא. בגיל 12 נבחן על שלוש הבבות (מסכת בבא קמא, מסכת בבא מציעא ומסכת בבא בתרא) על פה. בשנה זו נכנס ללמוד בישיבת פוניבז', שם זכה לקרבה מראשי הישיבה. היה מקורב לחזון איש ולרב מבריסק, וניהל עמם חליפת מכתבים.
בשנת תש"י (1950), בגיל 20, נשא את דבורה שקול, בתו של הרב ישראל יצחק שקול. לאחר נישואיו התגורר בשכונת זיכרון מאיר בבני ברק ולימד בישיבת תפארת ציון שלוש שנים. עמד בראש ישיבת נחלים ולאחר מכן עמד במשך מספר שנים בראשות ישיבה בעיר רמלה.
בשנות השבעים נישא בשנית[דרושה הבהרה] לשרה לאה והתגורר בניו יורק, שם עמד בראש מכון צבי למורשת גדולי ישראל. במסגרת המכון עסק בעריכת הספר "שיטה מקובצת" למסכת בבא קמא. גולת הכותרת של עריכותיו התורניות היא הוצאתן של שו"ת הרי"ף, עליה קיבל את הסכמותיהם של הרב יוסף דב סולוביצ'יק מבוסטון והרב יוסף קאפח.
בשנות השמונים שב לישראל והתגורר בירושלים. הוא המשיך במחקריו התורניים ואיגד סביבו קבוצת תלמידים שדבקו בשיטתו המחשבתית והתורנית. בשנות ה-90 הסתופפה סביבו קבוצת בעלי תשובה, ובהם איקא ישראלי שהיה שכנו, הסופר אמנון אריאלי, המשורר יוסף עוזר, הפסל דני כץ והמשורר והמתרגם משה הנעמי. הוא מסר להם שיעורים תורניים משולבים בנושאי הגות ומחשבה.
הרב רוטשטיין היה ידען ובקי בתחומים תורניים רבים ועסק גם בהגות ופילוסופיה כללית. הוא ניהל חליפת מכתבים עם דוד בן-גוריון בנושאים פילוסופיים והשקפתיים. היה בקי בכתבים נוצריים לצורך ויכוחיו עם ספרני הוותיקן.
רוב מחקריו נשארו בכתב יד ולא יצאו לאור. אחת ההשערות לסיבה לכך היא משום שבאופיו הדקדקני ובחתירתו לשלמות ראה את יצירותיו כטיוטה בלבד. בין השאר חיבר בשנות ה-60 את הספר הלכות שביעית, אך הוא לא פורסם מעולם. כמו כן ערך הגהות על הרמב"ם מכתבי יד קדמונים, אך לא פרסמן. גם חיבורו המקיף "מידת סדום" לא נדפס כספר אלא הופיע בצילום של הדפסת מכונת כתיבה ('סטנסיל').
מלבד עיסוקו התורני והמחקרי עסק גם בציור ובתחריטי עץ ובבניית כלי מוזיקה המדמים את כלי המוזיקה במקדש.
משפחתו > בניו

הרב יוסף רוטשטיין
בתו, הסופרת מנוחה בקרמן
בתו, ד"ר מירי הופמן, מנהלת מכללת שלם, אשת הרב אברהם יצחק הופמן.
משפחתו > חתנו

הרב יצחק שוורצמן, בנו של הרב דב שוורצמן.
גיסיו מנישואיו לבתו של הרב שקול היו: הרב יצחק וסרמן, ראש ישיבת אהל יעקב בבני ברק, והרב שמריהו גריינימן, בן אחות החזון איש שהוציא את ספריו לאחר פטירתו.
אחיו: הרב עוזיאל משה רוטשטיין, מחבר ספרי "נחלת משה" (נפטר ב-1973), הרב נחום רוטשטיין, ראש ישיבת נזר התורה בירושלים והרב ברוך שמעון רוטשטיין. אחיותיו נישאו לרב פנחס שרייבר, לרב בן ציון פלמן, רב שכונת נחלת משה בבני ברק, ולרב חיים שלמה ליבוביץ, מראשי ישיבת פוניבז'. בן דודו הוא הרב דב צבי קרלנשטיין.
מפרסומיו

מהדיר, שאלות ותשובות הרי"ף, על פי כתב יד קופנהגן, בתוספת הערות ובירורים, ניו יורק תשל"ה
מהדיר, שאלות ותשובות הרי"ף, מתוך קטעי גניזה שבספריה הבודליאנית באוכספורד, ניו יורק תשל"ז
מידת סדום, ראשי פרקים, מקורות והערות, ירושלים תשנ"א. כרך המחזיק כ-800 עמודים בדפוס סטנסיל.
מאמר ספר תורה מנוקד, בתוך קובץ הזיכרון "אוהל שרה לאה", לזכר שרה לאה רוטשטיין, ירושלים תשנ"ט
כ"ד מתנות כהונה